ตอนโดนคนอื่นพูดเรื่องสีผิว เรียกเราดำ ใช้ภาษาอื่นๆเรียกเราบ้าง ทุกครั้งเราจะหันหลังแล้วโกรธมากๆ จนรู้อยากทำร้ายตัวเอง หลังจากนั้นเราจะรู้สึกเสียใจ น้อยใจ ร้องไห้ รู้สึกไม่มีใครรัก รู้สึกไม่มีใครเข้าใจเหมือนอยู่คนเดียวตลอดเวลา ไม่มีที่ปรึกษา ไม่มีแรงทำอะไรๆ ท้อและหมดกำลังใจ รู้สึกเหมือนโดนรังเกียจตลอด บางครั้งก็จะกลับมาคิดแล้วเครียดก็จะรู้สึกทั้งโกรธทั้งน้อยใจร้องไห้อยากทำร้ายตัวเอง หนูเข้าคายโรคซึมเศร้าหรือเปล่าค่ะ
สวัสดีค่ะ อาการเบื่อหน่าย ท้อแท้ อยากทำร้ายตัวเองอาจเกี่ยวกับภาวะซึมเศร้า โรคซึมเศร้า หรือความผิดปกติด้านอารมณ์หรือความสามารถในการปรับตัวและแก้ปัญหาภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง การถูกใช้คำพูดที่กดดันอยู่บ่อยๆก็อาจจะทำให้เกิดภาวะซึมเศร้าได้โดยหากมีภาวะซึมเศร้าติดต่อกันเกิน 2 อาทิตย์ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเครียดหรือความกดดัน พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และหากมีอาการเข้าข่ายโรคซึมเศร้า ควรรีบไปพบจิตแพทย์เพื่อประเมินสภาพจิตและรับการรักษาด้วยยาหรือการทำจิตบำบัดค่ะ